**TEHNISKĀ SPECIFIKĀCIJA**

|  |  |
| --- | --- |
| **I** | **PASŪTĪTĀJS** – RP SIA “Rīgas satiksme” |
| **II** | **NEPIECIEŠAMĪBAS PAMATOJUMS** |
|  | Pasūtītāja valdījumā esošajās elektroapgādes ietaisēs, tai skaitā elektrokabeļu pārvades līnijās, veikt remonta un avārijas darbus, nodrošinot elektroapgādi. |
| **III** | **VISPĀRĒJIE BŪVDARBU VEIKŠANAS NOSACĪJUMI** |
|  | * 1. Būvdarbu veikšanas procesā darbu uzsākšanas laiku saskaņo ar vispārīgajā vienošanās norādīto Pasūtītāja pilnvaroto personu.   2. Avārijas pieteikumu pieņemšana, lokalizācija un likvidēšana jānodrošina visu diennakti no pirmdienas līdz svētdienai, kā arī Latvijas Republikā noteiktajās svētku dienās.   3. Nespējot likvidēt bojājumu un nespējot nodrošināt elektroapgādes atjaunošanu, nekavējoties par to informēt Pasūtītāja atbildīgo dienestu.   4. Ja avārijas iemesls ir inženiertīkla nolietojums vai nepareiza ekspluatācija, iesniegt priekšlikumus par turpmāk veicamajiem pasākumiem, kas nepieciešami turpmāku avārijas situāciju novēršanai vai to mazināšanai.   5. Avāriju un bojājumu novēršana inženiertehniskajos tīklos jāveic atbilstoši Latvijas Republikā noteiktajai darba, uguns vai citu noteikto drošībai, kā arī tehnisko noteikumu prasībām saskaņā ar noteikto būvdarbu specifiku.   6. Ja avārijas remontdarbos izmantojami materiāli, Izpildītājs pirms šādu darbu veikšanas mutiski saskaņo ar Pasūtītāja pilnvaroto personu materiālu izmaksas vispārīgajā vienošanās noteiktajā kārtībā. |
| **IV** | **BŪVDARBU IETVAROS VEICAMO DARBU APRAKSTS** |
|  | * 1. Veicamie darbi ārējās elektroapgādes sistēmās:      1. Avārijas darbi, lai likvidētu elektroietaisēs, tai skaitā, elektrokabeļu pārvades līnijās esošos bojājumus, nodrošinot sprieguma atjaunošanu.      2. Profilaktiskie mērījumi.      3. Zemējuma kontūras atjaunošanas remontdarbi.      4. Atkārtotā zemējuma remontdarbi, vai tā jauna izbūve.      5. Pārsprieguma aizsardzības montāža kontakttīkla balstā.      6. Līdzsprieguma elektrosadaļņu remonts, nomaiņa.      7. Vara (Cu) vai alumīnija (AL) kabeļa (šķērsgriezums min 70 mm2 (ieskaitot) līdz 1000mm2 (ieskaitot)) montāža posmos no 200 m.      8. Kabeļa gala apdares un savienojuma uzmavu montāžas darbi.      9. Kabeļu līniju remonts, guldīšana tranšejās, tuneļos, montāža par kabeļu trepi un aizsargcautulēs.      10. Kabeļa galu montāža sadalnēs (pievienošana, pievienojumu atjaunošana).      11. Papildus rezerves aizsargcauruļu montāža, guldīšana tranšejā pēc pieprasījuma.      12. Esošo kabeļu iečaulošana dalītajās aizsargcaurulēs.      13. Esošo kabeļu demontāža.      14. Tranšejas rakšana, skatrakuma veikšana, šķērsojot citas komunikācijas, smilts spilvena izveidošana, tranšejas aizbēršana.      15. Seguma atjaunošanas darbi.      16. Dokumentācijas sagatavošana, iesniegšana un atļauju/saskaņojumu/atzinumu saņemšana būvdarbu procesa nodrošināšanai un nodošanai ekspluatācijā (atzīme par būvdarbu uzsākšanu un būvdarbu pabeigšanu, rakšanas darbu atļaujas, darba vietas aprīkojuma shēmas). Avārijas rakšanas pieteikumu tranšejas rakšanai Rīgas domes Ārtelpas un mobilitātes departamentā (turpmāk – RD ĀMD) iesniedz Pasūtītājs. Rakšanas atļaujas no RD ĀMD otrreizējai seguma atjaunošanai brauktuvēm un ietvēm organizē Uzņēmējs.      17. Pasākumu organizēšana darba drošības, gājēju un transporta kustības nodrošināšanai kabeļu tranšejas rakšanas un nomaiņas laikā, ievērojot Ministru kabineta 2013. gada 8. oktobra noteikumus Nr. 1041 “Noteikumi par obligāti piemērojamo energostandartu, kas nosaka elektroapgādes objektu ekspluatācijas organizatoriskās un tehniskās drošības prasības”, Ministru kabineta 2001. gada 2. oktobra noteikumus Nr. 421 “Noteikumi par darba vietu aprīkošanu uz ceļiem”, kā arī citus dokumentus, kas attiecas uz šādu darbu veikšanu un drošības organizāciju objektā.      18. Izpilddokumentācijas sagatavošana (izpilduzmērijumus pasūtītājam iesniedz DWG formātā, darbu atskaites akti, pieņemšanas nodošanas akts, materiālu sertifikāti, atbilstības deklarācijas, fotofiksācija, shēmas, tehniskā dokumentācija, Rīgas domes Attīstības departamentā (pilsētas būvvaldē) reģistrēts izpildmērījuma plāns, apstiprināti atzinumi saskaņā ar Ministru kabineta noteikumu Nr. 238, 6. pielikumu). |
| **V** | **DARBU ORGANIZĀCIJA** |
|  | * 1. ***Neplānotiem remontdarbiem:***      1. **Neplānoto remontdarbu organizēšana notiek pēc cenu aptaujas laikā izvēlētā būvdarbu veicēja, saskaņojot darbu izpildes grafiku.**      2. Pirms darbu uzsākšanas Izpildītājs vienojas par iespējamo darbu izpildes laiku ar Pasūtītāja pilnvaroto personu.      3. Pasūtītājs sniedz akceptu papildu darbiem.      4. Izpildītājs pārliecinās, vai pirms darbu uzsākšanas ir veiktas visas darbības, lai nepieļautu zaudējumus trešajām personām.      5. Izpildītājs pirms, pēc un bojājuma novēršanas laikā obligāti veic foto fiksāciju.      6. Pēc darbu pabeigšanas darbavieta jāsakārto atbilstoši tās iepriekšējam stāvoklim, visiem būvgružiem jābūt savāktiem un utilizētiem.      7. Ja darbu pabeigšana nav iespējama saskaņotajā ar Pasūtītāju laikā, darbi ir izpildāmi tā, lai nepieļautu zaudējumus trešajām personām.   2. ***Avārijas darbiem:***      1. **Ierašanās avārijas vietā ne vēlāk kā 1 (vienas) stundas laikā no Pasūtītāja pieteikuma saņemšanas brīža.**      2. Pēc Pasūtītāja pieprasījuma organizēt avārijas likvidēšanas darbus Pasūtītāja darba laikā nodrošinot vismaz 1 pilnībā ekipētu brigādi.      3. Avārijas lokalizēšanu vai likvidēšanu veikt maksimāli īsā termiņā.      4. Izpildītājs pirms, pēc un bojājuma novēršanas laikā obligāti veic foto fiksāciju.      5. Pēc avārijas darbu veikšanas nākamajā darbadienā no plkst. 7.30 līdz 8.30 ziņot Pasūtītāja pilnvarotam dienestam par likvidētās avārijas cēloņiem, veiktajiem darbiem, izpildes termiņiem un citu informāciju (ziņošana notiek, izmantojot elektroniskā pasta starpniecību bez drošā elektroniskā paraksta).      6. **Izpildītājs nodrošina, ka tam operatīvas informācijas ieguvei 24 stundas 7 dienas nedēļā ir pieejams elektroniskais pasts, patstāvīgs analogais vai mobilā telefona numurs avārijas dienesta izsaukumiem.** |
| **VI** | **PRASĪBAS IZPIDĪTĀJAM UN BŪVDARBU VEIKŠANAS NOSACĪJUMI** |
|  | * 1. Izpildītājam ir jānorāda, kā arī jāinformē Pasūtītājs par izmaiņām, par avārijas brigādes bāzēšanas vietas adresi, brigādes darbinieku skaitu, brigādes darbinieku kvalifikāciju, patstāvīgi esošais tehniskais nodrošinājums.   2. Izpildītājs veic darbus ar kvalificētu darbaspēku, tehniku, darbarīkiem un materiāliem, kuri atbilst veicamo darbu specifikai.   3. Visām Izpildītāja izmantotajām mērierīcēm, darba instrumentiem, darba aprīkojumam ir jābūt verificētam un ar derīgiem kalibrēšanas sertifikātiem, kā arī tiem ir jāatbilst spēkā esošo normatīvo aktu prasībām.   4. **Izpildītāja avārijas brigāžu skaits un sastāvs:**      1. Vismaz divas pilnīgi aprīkotas avārijas brigādes ar ” C” un “B” elektrodrošības grupām.   5. Izpildītajam saskaņā ar avārijas darbu likvidēšanas pieprasījumu ir nekavējoties pieejama šāda mazā mehanizācija:      1. Rokas elektroinstrumenti.      2. Elektrības ģenerators (i).      3. Metināšanas aparāts(i).      4. Iekārtas bojājumu vietas noteikšanai (visām inženierkomunikācijām).   6. Izpildītajam, saskaņā ar avārijas darbu likvidēšanas pieprasījumu, ir nekavējoties vai avārijas likvidācijas saskaņotajā laikā pieejama šāda tehnika:      1. Divu (2) brigāžu automašīnas, kurs aprīkotas ar remontam nepieciešamo inventāru.      2. Ekskavatori pēc nepieciešamā darba veida.      3. Vibrobliete 120 - 400 kg.      4. Gāzes degļu komplekts.      5. Motorizēta kabeļu ievilkšanas vinča ar ieregulējamu vilkšanas spēku.   7. Garantijas termiņš izpildītajiem būvdarbiem ir 36 mēneši, bet būvdarbos izmantotajiem būvizstrādājumiem un iekārtām – atbilstoši attiecīgā ražotāja noteiktajam, bet ne mazāk kā 24 mēneši.   8. Pasūtītāja darba laiks: administratīvajās ēkās (pirmdiena – ceturtdiena) no plkst. 7.30 līdz 16.30 un (piektdiena) no plkst. 7.30 līdz 14.00; depo ēkās no plkst. 00.00 līdz 23.59; remonta cehos darba laiks ir saskaņojams ar Pasūtītāju. |